CELEX: 62010CA0378
Language: et
Date: 2012-07-12 00:00:00
Title: Kohtuasi C-378/10: Euroopa Kohtu (kolmas koda) 12. juuli 2012 . aasta otsus (Legfelsőbb Bíróság — Ungari eelotsusetaotlus) — äriregistrisse kandmise taotlus, mille esitas VALE Építési kft (ELTL artiklid 49 ja 54 — Asutamisvabadus — Võrdväärsuse ja tõhususe põhimõtted — Piiriülene ümberkujundamine — Registrisse kandmisest keeldumine)

22.9.2012   
            
            
               ET
            
            
               Euroopa Liidu Teataja
            
            
               C 287/3
            
         Euroopa Kohtu (kolmas koda) 12. juuli 2012. aasta otsus (Legfelsőbb Bíróság — Ungari eelotsusetaotlus) — äriregistrisse kandmise taotlus, mille esitas VALE Építési kft
   (Kohtuasi C-378/10) (1)
   
   (ELTL artiklid 49 ja 54 - Asutamisvabadus - Võrdväärsuse ja tõhususe põhimõtted - Piiriülene ümberkujundamine - Registrisse kandmisest keeldumine)
   2012/C 287/04
   Kohtumenetluse keel: ungari
   
      Eelotsusetaotluse esitanud kohus
   
   Legfelsőbb Bíróság
   
      Põhikohtuasja pool
   
   VALE Építési kft
   
      Ese
   
   Eelotsusetaotlus — Magyar Köztársaság Legfelsőbb Bírósága — EÜ artiklite 43 ja 48 tõlgendamine — Teatavas liikmesriigis asuva äriühingu siirdumine teise liikmesriiki nii, et vahetub kohaldatav siseriiklik õigus — Siseriiklik õigusnorm, mis ei võimalda äriühingu õiguseellasena äriregistrisse kanda teises liikmesriigis asutatud äriühingut.
   
      Resolutsioon
   
   
               1.
            
            
               ELTL artikleid 49 ja 54 tuleb tõlgendada nii, et nendega on vastuolus siseriiklikud õigusnormid, mis näevad siseriikliku õiguse alusel asutatud äriühingute puhul küll ette ümberkujundamise võimaluse, kuid ei võimalda üldiselt teise liikmesriigi õiguse alusel asutatud äriühingut ümber kujundada siseriikliku õiguse kohaseks äriühinguks sellise äriühingu asutamise kaudu.
            
         
               2.
            
            
               ELTL artikleid 49 ja 54 tuleb äriühingu piiriülese ümberkujundamise kontekstis tõlgendada nii, et vastuvõttev liikmesriik võib kindlaks määrata sellise toimingu suhtes kohaldatava siseriikliku õiguse ja kohaldada seega siseriiklikku ümberkujundamist käsitlevaid siseriiklikke õigusnorme, mis reguleerivad äriühingu asutamist ja tegevust, nagu näiteks bilansi ja varade inventuuri koostamise nõudeid. Võrdväärsuse ja tõhususe põhimõtetega on siiski vastavalt vastuolus, kui vastuvõttev liikmesriik:
               
                           —
                        
                        
                           keeldub piiriülese ümberkujundamise korral tegemast kannet ümberkujundamist taotlenud äriühingu kui „õiguseellase” kohta, kui selline kanne eelneja äriühingu kohta tehakse äriregistrisse siseriikliku ümberkujundamise korral ja
                        
                     
                           —
                        
                        
                           keeldub võtmast äriühingu registreerimise menetluse raames nõuetekohaselt arvesse päritoluliikmesriigi ametiasutuste koostatud dokumente.
                        
                     
         
      (1)  ELT C 317, 20.11.2010.